Бр.4447/18

Датум. 15.08.2018

На основу чл. 55., 57. и 60 Закона о јавним набавкама („Службени гласник РС“ бр. 124/12, 14/15 и 68/15) Наручилац ЈКП „Градска Топлана“ Пирот,

**објављује:**

1. **ПОЗИВ ЗА ПОДНОШЕЊЕ ПОНУДА**
2. **ЗА ЈАВНУ НАБАВКУ МАЛЕ ВРЕДНОСТИ – ЈНМВ 17/18**
3. **ПРЕДМЕТ ЈАВНЕ НАБАВКЕ: Опремање нових пословних просторија –Партија 2 – Набавка и уградња завеса и комарника ЈНМВ 17/18**

**ЈАВНО КОМУНАЛНО ПРЕДУЗЕЋЕ „Градска Топлана“ Пирот**

**Пирот, ул.Нишавска бр.11**

Позива сва заинтересована лица да припреме и поднесу понуде у писаној форми, у поступку за јавну набавку мале вредности добара у складу са Законом о јавним набавкама, подзаконским актима из ове области, конкурсном документацијом и овим позивом, у циљу закључења уговора са изабраним понуђачем.

Редни број набавке: ЈНМВ-17/18 – Набавка је предвиђена Планом набавки зa 2018. годину у делу добара под бр. 1.1.8 и у фин.плану бр. 540-15.

**1. Подаци о наручиоцу**

Матични број: 07131798, Текући рачун: 205-1285-16, ПИБ: 101807823, е-mail: toplanapirot@gmail.com, office@toplanapi.rs шифра делатности: 3530, интернет страница: [www.toplanapi.rs](http://www.toplanaleskovac.com/)

**2. Врста наручиоца**

Jавно комунално предузеће за производњу и дистрибуцију топлотне енергије „Градска Топлана“ Пирот (локална самоуправа)

**3. Врста поступка јавне набавке:**

Јавна набавка мале вредности: Опремање нових пословних просторија – Партија 2 – Набавка и уградња комарника и завеса ЈНМВ-17/18. Набавка се спроводи ради закључења уговора о јавној набавци.

**4. Опис предмета јавне набавке:**

 ОРН 39515000 – завесе, драперије, застори и платнене ролетне

 ОРН 39525500 – мреже против комараца

**5. Број партија:**

1. Јавна набавка Опремање нових пословних просторија је обликована по партијама. Укупан број партија-три. Процењена укупна вредност јавне набавке је 2.500.000 дин без ПДВ-а односно 3.000.000,00 дин са ПДВ-ом, од чега је је за:
2. - партију 1.- набавка и уградња унутрашњих врата и санитарних елемената 720,000.00 динара без обрачунатог ПДВ-а односно 864,000.00 динара са ПДВ-ом;
3. - партију 2.- набавка и уградња завеса и комарника 480.000 динара без ПДВ-а односно 576.000 динара са ПДВ-ом;
4. - партију 3.- набавка и уградња намештаја и пратећих елемената 1.300.000 динара без ПДВ-а односно 1.560.000 динара са ПДВ-ом.

**6. Понуде са подизвођачем**

У случају подношења понуде са подизвођачем, навести проценат вредности набавке која ће се извршити преко подизвођача

**7. Критеријум за доделу уговора:**

Критеријум за оцењивање понуда је „најнижа понуђена цена“. Избор између достављених понуда извршиће се сходно члану 85. Закона о јавним набавкама према КРИТЕРИЈУМУ – најнижа понуђена цена. Наручилац ће доделити уговор једном понуђачу. Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи гарантни рок. У случају истог понуђеног гарантног рока, као најповољнија биће изабрана понуда оног понуђача који је понудио краћи рок испоруке.

 Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену исти гарантни рок и исти рок испоруке. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

**8. Подаци о државном органу или организацији где се могу наћи исправни подаци**

Подаци о пореским обавезама се могу добити у Пореској управи, Министарства финансија и привреде Подаци о заштити животне средине се могу добити у Агенције за заштиту животне средине и у Министарству енергетике, развоја и заштите животне средине. Подаци о заштити при запошљавању и условима рада се могу добити у Министарству рада, запошљавања и социјалне политике

 **9.Услови за учествовање**

Право учешћа по објављеном позиву, имају сва заинтересована лица која испуњавају услове из члана 75. и 76. Закона о јавним набавкама („Сл. гласник РС“ 124/2012, 14/2015 и 68/2015), које је Наручилац одредио у конкурсној документацији, а које понуђачи доказују на начин предвиђен чланом 77. Закона о јавним набавкама.

**10. Преузимање конкурсне документације:**

Конкурсна документација се може лично преузети у управној згради наручиоца у Пироту, ул.Нишавска бр.11. почев **од 23.08.2018. године у времену од 10:00 – 14:00 сати, до задњег дана рока за подношење понуда**.

Конкурсна документација за предметну јавну набавку доступна је заинтересованим понуђачима на Порталу јавних набавки (www.portal.ujn.gov.rs) и интернет страници наручиоца: [www.toplanapi.rs..](http://www.toplanaleskovac.com/) Позив за учешће у поступку предметне јавне набавке објављен је истовремено на интернет страници Наручиоца–[www.toplanapi.rs](http://www.toplanapi.rs/)[.](http://www.toplanaleskovac.com/)и на Порталу Јавних набавки ([www.portal.ujn.gov.rs](http://www.portal.ujn.gov.rs/)).

**11. Израда понуде**

Понуде као и сва остала кореспонденција и документа везана за понуду, морају бити сачињене на српском језику, на обрасцима из конкурсне документације или у форми тих образаца. Код сачињавања понуде понуђачи се морају у свему придржавати услова из конкурсне документације, поштујући минималне захтеве Наручиоца.

Понуде се достављају за добра у складу са спецификацијом из конкурсне документације. Понуде са варијантама нису дозвољене. Рок важења понуде је **30 дана** од дана јавног отварања понуда. Врсте средстава финансијског обезбеђења којима понуђачи обезбеђују испуњење својих обавеза у поступку јавне набавке и својих уговорних обавеза су ближе дефинисана у конкурсној документацији.

**12. Начин подношења понуда и рок:**

Понуда се подноси у писаном облику, непосредно на адресу управне зграде наручиоца у Пироту у ул.Нишавска бр.11 или путем поште препорученом пошиљком у затвореној коверти или кутији (затворена на такав начин да се приликом отварања понуда може са сигурношћу утврдити да се први пут отвара), на адресу наручиоца: ЈКП „Градска Топлана“ Пирот, ул.Нишавска бр.11., са напоменом **„Понуда за набавку – Опремање нових пословних просторија – партија 2 – набавка и уградња комарника и завеса ЈНМВ-17/18 –НЕ ОТВАРАТИ“**

Рок за подношење понуда је 03.09.2018. год. Понуда се сматра благовременом ако је код наручиоца пристигла и оверена заводним печатом наручиоца закључно са даном 03.09.2018.године до 11:00 сати. Неблаговременом ће се сматрати понуда понуђача која стигну на адресу наручиоца после наведеног дана и сата.

Комисија за јавну набавку наручиоца, по окончању поступка отварања понуда, вратиће све неблаговремено поднете понуде неотворене понуђачима, са назнаком да су поднете неблаговремено.

 **13. Место, време и начин отварања понуда:**

Отварање благовремено поднетих понуда обавиће 03.09.2018. године у 11:15 часова у просторијама наручиоца у Пироту, ул.Нишавска бр.11 Представници понуђача могу учествовати у поступку отварања понуда уз достављање одговарајућег пуномоћја/овлашћења потписаног од стране овлашћеног лица понуђача и овереног печатом.

**14.Одлука о додели уговора**

Наручилац ће разматрати само прихватљиве понуде, које су благовремено предате и које у потпуности испуњавају све захтеве из конкурсне документације. Неприхватљиве понуде се неће разматрати, већ ће их Наручилац одбити. Наручилац задржава право да одбије једну или више понуда уколико поседује било који доказ наведен у чл. 82. Закона о јавним набавкама.

Одлуку о додели уговора, Наручилац ће донети у року који није дужи од 10 дана од дана јавног отварања понуда.

**15. Додатне информације и појашњења**

Додатна појашњења и информације у вези са конкурсном документацијом и поступком јавне набавке заинтересована лица могу искључиво писаним путем добити тако што упуте писани захтев за додатне информације или појашњења (питања) у вези са припремањем понуде, најкасније 5 дана пре истека рока за подношење понуда радним данима (понедељак – петак), односно најкасније до 29.08.2018.г., на адресу Наручиоца - ЈКП „Градска Топлана“ Пирот, ул.Нишавска бр.11, 183000 Пирот, или електронским путем на мејл–office@toplanapi.rs, toplanapirot@gmail.com- са назнаком „Додатна појашњења у поступку јавне набавке мале вредности – Опремање нових пословнихпросторија – Партија 2 – Набавка и уградња комарника и завеса ЈНМВ-17/18 “.